Alaquàs celebra el 9 d'Octubre amb el lliurament dels premis Castell d'Alaquàs
04/10/2013

# Alaquàs celebra el 9 d'Octubre amb el lliurament dels premis Castell d'Alaquàs

*   04/10/2013
*   [Imprimir](#)
*   Compartir
*    https://www.alaquas.org/documento.asp?id\_do=14037

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14037%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%209%20d%27Octubre%20amb%20el%20lliurament%20dels%20premis%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14037/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/14037/08102013dsc_1237_1_Form_4.jpg)](https://www.alaquas.org/ficheros/documentos/2013/2/14037/08102013dsc_1237_1_Form_10.jpg "<a href='https://www.alaquas.org/ficheros/documentos/2013/2/14037/08102013dsc_1237_1_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el 9 d'Octubre amb el lliurament dels premis Castell d'Alaquàs</a>")

La pintora local Carmen Mateu Guiot, la investigadora científica Amparo García López i l'Associació de Jubilats i Pensionistes d'Alaquàs, reconegudes en la primera edició d'aquests gaurdons creats per l'Ajuntament per reconèixer la trajectòria i l'esforç dels veïns i veïnes en l'art, la ciència i l'esport

La pintora local **Carmen Mateu Guiot**, la investigadora científica **Amparo García López** i **l'Associació de Jubilats i Pensionistes d'Alaquàs** van ser ahir les guardonades de la primera edició dels Premis Castell d'Alaquàs, una iniciativa de l'Ajuntament d'Alaquàs per commemorar la data històrica del 9 d'Octubre i premiar l'esforç i el treball de la ciutadania en l'art, la ciència i les humanitats. L'Alcaldessa d'Alaquàs, Elvira García Campos, acompanyada del jurat, va ser l'encarregada de donar el premi a les distingides.

En les intervencions, la primera edil va deixar constància de la importancia d'aquests premis "importants perquè la ciutadania veja recompensat el seu esforç i perquè els xiquets i xiquetes d'Alaquàs troben, entre els seus propis veïns i veïnes, referents que els ajuden a desenvolupar les seues capacitats i trobar al·licients de futur". Elvira García Campos va assegurar que en els temps en què vivim "és necessari reconèixer que hi ha molts ciutadans i ciutadanes del nostre poble que estan treballant intensament obtenint èxits destacats per a la nostra Comunitat".

L'acte es va iniciar amb l'actuació d'un quartet de la Unió Musical d'Alaquàs, encarregats d'obrir l'acte institucional. A continuació, les premiades van arreplegar el seu guardó.

La primera en pujar a l'escenari va ser **Carmen Mateu Guiot,** una pintora fortament vinculada a Alaquàs per haver destacat per ser una dona compromesa amb la vida social i cultural del seu poble. La seua trajectòria artística es va iniciar als anys 60 amb pintura de bodegons i retrats, per passar posteriorment a una pintura en la qual sempre ha reflexat el seu compromís social. Han estat freqüents les representacions vinculades al poble d'Alaquàs, entre elles destaquen les serigrafies del Castell d'Alaquàs o la seua col·laboració en el Vé Centenari de la mort de Sant Francesc de Paula. Va ser la primera Regidora de Cultura de l'Ajuntament d'Alaquàs a l'any 1979, el primer govern democràtic d'Alaquàs.

A continuació, i en representació de la premiada Ampargo García López, va arreplegar el seu premi la mare de la guardonada, Amparo López. **Amparo García López** ha estat elegida no sols pel seu currículum excepcional sinó també, i principalment, per la seua tesi doctoral a la qual ha dedicat set anys de la seua vida professional i que han estat molt rellevants en l'àmbit de les distròfies musculars. El seu treball ha estat reconegut internacionalment i en ell han intervingut científics d'EEUU i Canadà. Tant el seu treball com altres articles d'investigació han estat publicats en revistes mèdiques de gran trascendència**.**

De l**'Associació de Jubilats i Pensionistes d'Alaquàs** va pujar Paquita Márzquez Moreno. L'entitat ha destacat sempre per ser un dels col·lectius més actius del poble. La seua activitat s'ha orientat des dels seus inicis a la consecució dels fins per als quals va ser creada: interesar-se pels problemes que afecten el col·lectiu de persones majors i pensionistes i oferir-los solucions. L'associació programa diverses tipus d'actuacions per aconseguir millores econòmiques i socials que proporcionen un millor nivell de vida dels associats.

L'objectiu d'aquests premis és reconèixer les activitats realitzades pels alaquasers i alaquaseres que hagen tingut especial rellevància i transcendència. El jurat d'aquests premis ha estat presidit per l'Alcaldessa d'Alaquàs, Elvira García Campos i ha exercit com a vicepresident el Regidor de Cultura i Educació, Antonio Saura. Com a secretari ha actuat el mateix secretari de la Corporació Municipal i com a vocals: un membre representant de cada grup polític amb representació al Ple Municipal; la Directora de l'Àrea Sociocultural; el Director del Castell d'Alaquàs i 3 persones de reconegut prestigi en la vida social, triades per l'Alcaldia. Als següents anys, aquests últims serán substituïts pels guanyadors de cada edició.

**Commemoració del 9 d'Octubre**

La institucionalització d'aquests premis serveix per commemorar el 9 d'Octubre. Per aquest motiu la valenciana ha estat la llengua vehicular d'aquests premis. Crear aquest premis en aquesta data històrica suposa ubicar-los en el marc simbòlic de pertinença a la nostra Comunitat i situar-los en el context dels valors coincidents entre el nostre poble i la Comunitat, d'esforç, constància, dedicació i compromís recognoscibles a la nostra terra.